„Eitt býli meðal þúsunda“ : menningararfur að Stóra Klofa í Landsveit sem möguleg auðlind til menningartengdrar ferðaþjónustu
Markmið rannsóknar var að skoða menningarlegar auðlindir jarðarinnar Stóra Klofa í Landsveit með tilliti til möguleika á uppbyggingu innan menningartengdrar ferðaþjónustu. Því voru skráðar menningarminjar og saga jarðarinnar með verndun og nýtingu menningararfsins að leiðarljósi. Helstu niðurstöður eru að jörðin Stóri Klofi býr yfir sögu og minjum með mikið varðveislugildi. Aðdráttarafl er því til staðar. Vegna viðkvæms náttúrufars og að hluti minja er friðlýstur þarf að gæta fyllstu varúðar í allri uppbyggingu og hafa gott samstarf við alla hagsmunaaðila. Á grunni ferðamálafræða voru gerðar tillögur að samstarfi og stýringu á svæðum með fræðslu sem eykur virðingu ferðamanna fyrir umhverfi og menningararfi.
Ferðamálafræði, Menningartengd ferðaþjónusta
Networked Digital Library of Theses and Dissertations